கேள்வி: பட்டாணி இராச்சியம் - பொது பற்றி விளக்கவும்.
பதில்: பட்டாணி இராச்சியம் 1400-ஆம் ஆண்டுகளில் உருவாகி இருந்தாலும், அரசர்கள் பலர் ஆட்சி செய்து இருந்தாலும், அந்த இராச்சியத்தை 1584-ஆம் ஆண்டில் இருந்து 1651-ஆம் ஆண்டு வரையில் ஆட்சி செய்த நான்கு பெண்களின் ஆட்சிக் காலத்தை ஒரு பொற்காலம் என வரலாறு கூறுகிறது. பட்டாணி இராச்சியத்தின் நான்கு இராணிகளில் மூத்தவவரான பட்டாணி பச்சை இராணி (மலாய்: ''Ratu Ijau Patani''; ஆங்கிலம்: ''Ratu Hijau (The Green Queen)''; தாய்லாந்து மொழி: รายาฮิเยา) அரியணை ஏறிய பின்னர், பட்டாணி இராச்சியத்தின் பொற்காலம் தொடங்கியது என்று சொல்லப்படுகிறது. அவர் 1584-இல் அரியணை ஏறினார். இவரின் ஆட்சிக்காலம் (1584 - 1616). அவரைத் தொடர்ந்து பட்டாணி நீல இராணி (மலாய்: ''Ratu Biru Patani''; ஆங்கிலம்: ''Ratu Biru''; தாய்லாந்து மொழி: รายาบีรู) அரியணை ஏறினார். இவரின் ஆட்சிக்காலம் (1616–1624). பட்டாணி நீல இராணியைத் தொடர்ந்து பட்டாணி ஊதா இராணி (மலாய்: ''Ratu Ungu Patani''; ஆங்கிலம்: ''Ratu Ungu''; தாய்லாந்து மொழி: รายาอูงู) அரியணை ஏறினார். இவரின் ஆட்சிக்காலம் (1624–1635). அவரைத் தொடர்ந்து, பட்டாணி மஞ்சள் இராணி (மலாய்: ''Ratu Kuning Patani''; ஆங்கிலம்: ''Ratu Kuning (Yellow Queen)''; தாய்லாந்து மொழி: ราชาสีเหลือง) இவரின் ஆட்சிக்காலம் (1635–1651).
கேள்வி: பட்டாணி இராச்சியம் - அயூத்தியா இராச்சியம் குறித்து விரிவாக சொல்லுங்கள்.
பதில்: 15-ஆம் நூற்றாண்டின் நடுப்பகுதியில் பட்டாணி இராச்சியம் இசுலாமிய இராச்சியமாக மாறியிருக்கலாம் என்று சொல்லப்படுகிறது. சுல்தான் அகமத் சாவின் அதிகாரிகள் அனைவரும் மதம் மாற ஒப்புக்கொண்டனர். போர்த்துக்கீசிய மலாக்கா மலாக்காவைக் கைப்பற்றிய பிறகு, முசுலீம் வர்த்தகர்கள், மாற்று வணிகத் துறைமுகங்களை நாடியதால் பட்டாணி இராச்சியம் முக்கியத்துவம் அடைந்தது. பெரும்பாலான வணிகர்கள் சீனர்கள் என்று டச்சு சான்றுகள் குறிப்பிடுகின்றன. இருப்பினும் 1540-களில் , 300 போர்த்துகீசிய வணிகர்களும் பட்டாணியில் குடியேறி உள்ளனர். செரி சுல்தான் அகமத் சாவுக்குப் பிறகு சுல்தான் முதபர் சா ''(Mudhaffar Shah)'' ஆட்சிக்கு வந்தார்.